  Майя Бывальцева 19-тӥ оштолэзе Глазкарысь ёроскуспо эмъяськонни азьвыл ужан радлыказ берытскиз. Отысь ковид-ёзэт выль висисьёсты оштолэзь кутсконысен уг куты ни, та дырозь тазатон ужъёс мынӥзы. Со сярысь элькунысь тазалыкез утёнъя министерстволэн пресс-службаез ивортӥз. Туннэ нуналлы Глазкарын висёнъя югдур огсыр возиське. <…> Ковидэн выль черламъёсты, кинэ эмъяськонние интыяны кулэ, паласькись висёнъёсъя элькун эмъюртэ келялозы Мария Галеева, Удмуртиысь тазалыкез утёнъя министрлэн воштӥсезГлазкарысь ёроскуспо эмъяськонниын ковид-ёзэтэз 3-тӥ куарусёнэ усьтӥзы. Нырысь ик 100 койка висъязы вал, висён тужгес вӧлмон вакытэ 220-зь вуттӥзы. Та дыре элькунын ньыль ковид-центръёс ужзэс азьланьто – паласькись висёнъёсъя элькун эмъюрт, Ижкарысь 6 номеро эмъяськонни, Можгаысь ёроскуспо эмъяськонни но Воткаысь кар эмъяськонни. Озьы ик коронавирусэн черламъёс понна интыос Ижкарысь 5 номер нылпи ваён юртын но нылпиослы элькун эмъяськонниын вань. Тодэ вайытом, азьвылгес Дэри ёрос эмъяськонни азьвыл ужан радлыказ берытскиз.  Тегъёс: Тазалык Удмуртия коронавирус Глазкар  